Nos Martinus de Fauroys, ballivus Matisconensis, notum facimus universis presentes litteras inspecturis, quod Clemens de Fuxi constitutus coram... videlicet Clemente de Sancto Andrea, clerico jurato nostro ad hoc a nobis specialiter deputato, confitetur et ex certa sciencia recognovit coram dicto mandato nostro se dedisse, tradidisse et concessisse in escambium venerabilibus et religiosis viris fratri Yvoni, miseratione divina abbati Cluniacensi, et conventui ejusdem loci et eorum successoribus in perpetuum res et jura que secuntur et que dictus Clemens de Fuxi habebat, tenebat et possidebat in puro et franco allodio, ut asserit coram dicto mandato nostro et que tenent seu debent homines infrascripti, videlicet Johannes Geslanz duas bicherias terre et tres charratas feni pro duobus solidis servicii; Stephanus dictus Noitet duas bicherias terre pro decem denariis servicii, in quibus domus sue site sunt; item Morellus Borratris duas bicherias terre pro duobus solidis et duobus denariis servicii; item Perretus Guillelmi IIIIor bicherias terre pro septem solidis servicii, situm in campo de Combaissart; item relicta Johannis Arberti III quarteronatas terre pro XII denariis servicii, in quibus domus sua sita est; item Martinus dou Crot unam bicheriam terre pro decem et VIII denariis servicii de terra dou Fossé; item Cristinus Aubijat et filius Botru et filius dicte Borion, unam bicheriam et dimidiam terre pro duodecim denariis servicii; item Reignaudus, dictus Nicholas, unam bicheriam et dimidiam terre pro XII denariis servicii; item liberi textoris et dicti li Renaudois tres bichetas (sic) terre pro XII denariis servicii; item Johannes Geslauz et parerii sui tres bicherias terre pro tribus soludis servicii; item sutor et pelliparius unam bicheriam terre pro XII denariis servitii; item Clemens tres charratas feni et unam dimidiam bicheriam terre pro VIII solidis servicii sitis in Closello; item dicta Aliz de Notuez unam bicheriam terre pro I denario servicii; item Martinus Forestarii dimidiam bicheriam terre pro duodecim denariis servicii; item Silvester Renoardi I denarium de campo per quod itur ad domum suam; item Regnaudus Forestarii et parerii unam bicheriam terre pro XII denariis servicii; item dominus Reignaudus et subtor I bicheriam terre pro IIIIor denariis servitii; item quartam partem suam de rebus que secuntur, in quibus domus de Besornai [nomine] predictorum abbatis [et conventus Clun.] habet tres partes, ut dictus Clemens coram dicto mandato asserit, que debent homines et mansi infrascripti, videlicet mansus dicti Chaintrie debet decem solidos servitii pro XXVIII bicheriis terre et octo charratis feni, infra dictum mansum unam charratam feni quam tenet Perrenetus li Vincent pro duobus denariis servicii; item mansus Johannis Geslaut XXVIII bicherias terre et tres charratas feni pro III solidis servicii; item Perretus Guillelmi et parerii sui septem charratas feni pro sexdecim denariis servicii; item unam charratam feni que estimatur decem et octo denarios; item mansus Martini dou Crot IX solidos et IIIIor denarios servicii pro viginti bicheriis terre et duabus charratis feni; item Johannes Morini IIIIor solidos servicii pro XVI bicheriis terre et III charratis feni; item terre de Valtresoul, que non sunt asserviciate, centum et viginti sex bicherie terre et debent valere quadraginta duos solidos; item dicti li Forner de Marze VI bicherie terre et II charrate feni pro XI denariis servicii, et quicquid ipse Clemens habet vel habere potest et debet ab itinere magno per quod itur de Roceio apud Montem Sancti Vincenti[i], in illa parte versus Noruez, in pratis, aquis, nemoribus, pascuis, domibus, hominibus, serviciis, taschiis, costumis, juribus et rebus aliis quibuscunque, quoquo nomine censeantur, videlicet de illis rebus tantummodo quas ipse Clemens emit a domino Hanrico de Sancto Prejecto et domino Guillelmo Sauvage, militibus, prout superius sunt expressis; asserens dictus Clemens se omnia et singula supradicta emisse a militibus supradictis, nichil juris, dominii et actionis, juridit[i]onis, servicii, proprietatis, reclamationis, justicie vel usagii, dictus Clemens, in supradictis rebus et juribus dictis religiosis in escambium traditis, sibi vel suis penitus retinendo, pro medietate predictorum abbatis et conventus de omnibus rebus et juribus ad domum de Besornay pertinentibus, in quibus dictus Clemens in supradictis rebus et juribus habet aliam medietatem, prout dictus Clemens coram dicto mandato nostro asserit, sitis ab itinere magno per quod itur de Roceyo apud Montem Sancti Vincentii usque ad terragia de Fuxi et de la Vercherole: videlicet pro medietate terre de Bufleiz, in qua continentur LXa bicherie terre pro XXX solidis Cluniac. annui servitii et Combe Johannis XXti bicherie terre pro VIII solidis servicii; item terre Forestariorum site subtus dictam combam VII bicherie terre pro tribus denariis servicii; item mansi Perrini quadraginta bicherie terre, V charratas feni pro XVIII solidis et VI denariis servicii; item mans[i] Perreti lo Petit VIII bicherie terre et IIIIor charrate feni pro IIIIor solidis servicii; item mansi Richardi Henrici in quo continentur XLVI bicherie terre et duas charratas feni pro decem et VIIIto solidis et VI denariis servicii; item mansi Guidoneti dicti Avril IIIIor bicherie terre pro duobus solidis servitii; item prati de Langlissi duas charratas feni pro decem et octo denariis servicii; item prati de Gordun IIIIor charrate feni pro IIII denariis servicii; item prati des Nivrez II charrate feni pro III denariis servicii quos tenent Regnaudus Forestarii et parerii sui; item unius charrate feni pro II denariis servicii quas tenet Perretus dictus Quariauz versus les Nivretz; item medietatem trium charratarum feni pro VI denariis servicii quas tenet dicta li Borjoise versus Fontem Prunerii; item medietatem triginta et quinque bicheriarum terre site apud Langlissi pro quindecim solidis servicii; item prati Auverge II charratas feni pro VIII denariis servitii, quas tenent li Berchat; item VI bicherie terre que erant quiete prioris de Besornay pro tribus solidis servicii; item decem bicherie terre quas tenet Guillelmus de Campis sine servitio; item pro quarta parte domus de Bersornay de terris, pratis et nemoribus et nemore cum fundo quarte partis dicti nemoris d’Arzi, salvo usagio hominum predictorum religiosorum de Noruez in dicto nemore et quicquid ipsi abbas et conventus habebant vel habere poterant et debebant a predicto magno itinere per quod itur de Roceyo apud Montem Sancti Vincentii usque ad terragia de Fuxi et de la Vercherole, in terris, pratis, aquis, nemoribus, pascuis, domibus, hominibus, serviciis, costumis, juribus et emendis et rebus aliis quoquo nomine censea[n]tur, salva justicia et juridictione omnimoda et feodo, cum decima predictarum terrarum ad domum de Besornay pertinente, que remanent predictis abbati et conventui et eorum successoribus in predictis rebus superius nominatis, prout dictus Clemens supradicta omnia et singula, ut dicta sunt superioribus et expressa, coram dicto mandato nostro confitetur et asserit esse vera. Item confitetur dictus Clemens coram dicto mandato nostro se accepisse a predicto abbate, nomine ecclesie Cluniacensis, in feodum et casamentum quicquid habet, tenet et possidet per se vel per alium infra terminum superius nominatum, videlicet a magno itinere per quod itur de Roceyo versus Montem Sancti Vincentii usque ad terragia de Foixi et de la Vercherole. Item confitetur dictus Clemens coram dicto mandato nostro se quittasse predictis religiosis et ecclesie Cluniacensi omnem justiciam et juridictionem quam habebat vel habere poterat et debebat in omnibus rebus et juribus supradictis ratione emptionis rerum predictarum quas emerat ab Henrico et Guillelmo, militibus supradictis. Quam permutationem dictus Clemens ratam et gratam habuit, se de dictis rebus et juribus dictis religiosis in escambium traditis, sicut coram dicto mandato nostro, devestiendo ex causa permutationis predicte et nuncium dictorum religiosorum pro ipsis ob eandem causam investiendo, per quemdam baculum vel quasi de eisdem in possessionem corporalem et vacuam inducendo; cedens, etc., in omnibus rebus et juribus permutatis et dictis religiosis traditis infra dictos terminos sitis, scilicet ab itinere magno per quod itur de Roceyo apud Montem Sancti Vincentii, in illa parte versus Noruez; asserens dictus Clemens coram dicto mandato nostro se nichil habere in justiciam et juriditionem et decima superius nominatis, confitens etiam se nullam habere justiciam in predictis ratione militum sepedictorum. De quibus rebus et juribus supradictis et a predictis militibus emptis confitetur dictus Clemens coram dicto mandato [nostro] se fecisse homagium predicto abbati nomine Cluniacensis ecclesie, ad quod homagium in posterum faciendum se et suos inde obligat successores et heredes. Promittens dictus Clemens, etc., ... super hoc minime expectatis. Renunciat dictus Clemens coram dicto mandato nostro in hoc facto ex certa scientia, etc., ... et juri dicenti: generalem renuntiationem non valere; supponens se dictus Clemens coram dicto mandato nostro juriditioni et potestati nostre, etc., ... sive fori. In cujus rei testimonium, ad preces dicti Clementis nobis oblatas per dictum mandatum nostrum, cui super hoc fidem plenariam adhibemus, cum nobis constet de premissis per relationem dicti mandati nostri, sigillum commune domini regis Francorum in ballivia Matisconensi presentibus litteris, salvo jure predicti domini regis, duximus apponendum. Datum anno Domini Mº CCº octogesimo quarto, mense januarii.